तथ्यों को गलत तरीके से पेश करना सही नहीं : डाउ  
डाउ केमिकल्स के प्रायोजक बनने से भोपाल गैस पीड़ितों में आक्रोश के बीच कंपनी ने कहा कि तथ्यों को गलत तरीके से पेश करना सही नहीं है।
लंदन ओलिंपिक के लिए डाउ केमिकल्स के प्रायोजक बनने से भोपाल गैस पीड़ितों में आक्रोश के बीच कंपनी ने कहा कि तथ्यों को गलत तरीके से पेश करना सही नहीं है। डाउ केमिकल्स ने यूनियन कार्बाइड को खरीदा था जो भोपाल गैस त्रासदी की मुख्य दोषी थी। उस त्रासदी में 15000 लोग मारे गए थे और कई अस्वस्थ हो गए थे।  डाउ केमिकल्स के प्रवक्ता ने ईमेल पर भेजे जवाब में कहा, तथ्यों को गलत तरीके से पेश करना सही नहीं है। कुछ लोग इतिहास को फिर से लिखने की कोशिश कर रहे हैं जो न सिर्फ गलत है बल्कि दुर्भाग्यपूर्ण और गलत संदेश भी देता है। यह भोपाल त्रासदी पर स्पष्टीकरण नहीं देता बल्कि तथ्यों की गलत व्याख्या करता है। बयान में कहा गया, डाउ केमिकल्स का उस त्रासदी या उसके बाद से कोई ताल्लुक नहीं रहा है। हम लंदन ओलिंपिक के सफल आयोजन के लिए आईओसी और ब्रिटेन की मदद करने को प्रतिबद्ध हैं।